CELEX: 22004D0087
Language: bg
Date: 2004-06-08 00:00:00
Title: Решение на Съвместния комитет на ЕИП № 87/2004 от 8 юни 2004 година за изменение на Протокол 31 към Споразумението за ЕИП относно сътрудничеството в специфични области извън четирите свободи

Важна правна забележка

|

22004D0087

Официален вестник n° L 349 , 25/11/2004 стр. 0048 - 0048

		Решение на Съвместния комитет на ЕИП№ 87/2004от 8 юни 2004 годиназа изменение на Протокол 31 към Споразумението за ЕИП относно сътрудничеството в специфични области извън четирите свободиСъвместният комитет на ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално членове 86 и 98 от него,като има предвид, че:(1) Протокол 31 към Споразумението беше изменен с Решение № 58/2004 на Съвместния комитет от 23 април 2004 г. [1].(2) Уместно е да се разшири сътрудничеството на договарящите страни в Споразумението, като се включи Решение № 2256/2003/ЕО на Европейския парламент и на Съвета от 17 ноември 2003 г., с което се приема многогодишна програма (2003 г.—2005 г.) за мониторинг на плана за действие Европа 2005, разпространението на добри практики и подобряването на мрежите и сигурността на информацията (Modinis) [2].(3) Следователно Протокол 31 към Споразумението трябва да бъде изменен, за да позволява подобно разширено сътрудничество да се осъществява от 1 януари 2004 г.,РЕШИ:Член 1Следното тире се добавя в член 2, параграф 5 от Протокол 31 към Споразумението:- "— 32003 D 2256: Решение № 2256/2003/ЕО на Европейския парламент и на Съвета от 17 ноември 2003 г. (ОВ L 336, 23.12.2003 г., стр. 1)."Член 2Настоящото решение влиза в сила на 9 юни 2004 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Прилага се от 1 януари 2004 г.Член 3Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 8 юни 2004 година.За Съвместния комитет на ЕИППредседателS. Gillespie[1] ОВ L 277, 26.8.2004 г., стр. 29.[2] ОВ L 336, 23.12.2003 г., стр. 1.[***] Не са посочени конституционни изисквания--------------------------------------------------